DA
4.7.2022
Den Europæiske Unions Tidende
C 257/23
Parter i hovedsagen Sagsøger: Stappert Deutschland GmbH Sagsøgt: Hauptzollamt Hannover
Præjudicielle spørgsmål 1) Omfatter begrebet »hulprofiler« i oprindelsesreglen til underposition 7304 41 HS i bilag 22-01 til den delegerede forordning (EU) 2015/2446 (1), som gør erhvervelsen af oprindelsesstatus afhængig af »ændring fra hule profiler henhørende under underposition 7304 49« (oprindelsesregel for hulprofiler), varmebehandlet materiale henhørende under underposition 7304 49 HS, lige og med ensartet godstykkelse, som ikke opfylder kravene i en teknisk standard for sømløse varmebehandlede rustfrie stålrør, og hvoraf der ved koldforarbejdning fremstilles rør med et andet tværsnit og en anden godstykkelse?
2) Såfremt det første spørgsmål besvares benægtende eller ikke kan besvares: Er oprindelsesreglen for hulprofiler i strid med artikel 60, stk.
2, og artikel 284 i forordning (EU) nr.
952/2013 (2) og artikel 290 TEUF, da a) den ikke er begrundet b) den er for ubestemt eller c) bearbejdningsmetoder udelukkes fra anerkendelse af oprindelsesstatus, som ellers ville være anerkendt i henhold til artikel 60, stk.
2, i forordning nr.
952/2013?
3) Såfremt det andet spørgsmål besvares bekræftende: Bestemmes erhvervelsen af oprindelsesstatus for varer henhørende under underposition 7304 41 HS i hovedsagen efter oprindelsesreglen til underposition 7304 41 HS i bilag 22-01 til forordning 2015/2446, residualreglen til kapitel 73 HS i bilag 22-01 til forordning 2015/2446 eller artikel 60, stk.
2, i forordning nr.
952/2013?
(1) (2)
Kommissionens delegerede forordning (EU) 2015/2446 af 28.7.2015 til supplering af Europa-Parlamentets og Rådets forordning (EU) nr.
952/2013 med nærmere regler angående visse bestemmelser i EU-toldkodeksen (EUT 2015, L 343, s. 1).
Europa-Parlamentets og Rådets forordning (EU) nr.
952/2013 af 9.10.2013 om EU-toldkodeksen (EUT 2013, L 269, s. 19).
Sag anlagt den 25. marts 2022 — Europa-Kommissionen mod Den Portugisiske Republik (Sag C-220/22) (2022/C 257/30) Processprog: portugisisk Parter Sagsøger: Europa-Kommissionen (ved I. Melo Sampaio og M. Noll-Ehlers, som befuldmægtigede) Sagsøgt: Den Portugisiske Republik
Sagsøgerens påstande — Det fastslås, at Portugal har undladt at opfylde sine forpligtelser i henhold til artikel 13, stk.
1, i Europa-Parlamentets og Rådets direktiv 2008/50/EF af 21. maj 2008 om luftkvaliteten og renere luft i Europa (1), sammenholdt med afsnit B i bilag XI hertil, ved siden den 1. januar 2010 systematisk og vedvarende at have overskredet de årlige grænseværdier for NO2 i zonerne PT 3001 Lisboa Norte, PT 1004 Porto Litoral og PT 1009 Entre Douro e Minho (tidligere PT 1001 Braga).